หากคุณพักที่ Centara Chantalay แวะมาทานร้านอาหารหาดพลอยแดงซีฟู้ด ไม่ผิดหวังแน่นอน ที่แรกก็ไม่คิดว่าจะมีร้านอาหารแถวนี้ ลองหาดู เห็นรีวิวในWongnai ดีมากเลย อยู่ห่างจาก Centara 3 กม. ขาเข้าเมืองอยู่ด้านซ้าย ขับเข้าไปตามทางจนถึงร้านอยู่ติดทะเล เป็นแบบชาวบ้าน มีโต๊ะนับสิบ มาตอนกลางวันวันเสาร์มีแค่2โต๊ะเอง คงมากันตอนเย็น 

อาหารที่สั่ง 
- กุ้งอบเกลือ กุ้งลายเสื้อขนาด 8 ตัวครึ่งโล ร้านบอกว่าหน้านี้ตัวเล็กหน่อย แต่เราว่ามันใหญ่แล้วกำลังเหมาะ ใหญ่กว่านี้เนื้อจะแข็งไป ราคา400บาท 

- ต้มยำเนื้อปลากระพงน้ำใส  รสชาดดีมาก ขนาดถ้วยเล็กราคา 130 บาท

- ส้มตำไทย รสจัดจ้าน ชอบมาก ราคา50บาท วันนี้ไม่มีส้มตำปูม้า อดเลย

รวมข้าว น้ำ น้ำแข็ง ราคารวม620บาท คุ้มมากกับคุณภาพและความอร่อย

แนะนำว่าให้ฉีดยากันยุงมาก่อน เพราะยุงและแมลงชุมมาก